
Narva Linnavalitsus otsustab:

Eluruumi alaliste kulude piirimäärade kehtestamine toimetulekutoetuse määramisel Narva linnas
Võttes aluseks Kohaliku omavalitsuse korralduse seaduse § 22 lõike 1 punktid 5 ja  37 ning Sotsiaalhoolekande seaduse § 22-2 lõiked 5 ja 6 Narva Linnavolikogu määrab:

1. Kehtestada  Eluruumi alaliste kulude piirimäärade kehtestamine toimetulekutoetuse määramisel Narva linnas.
1.1  Toimetulekutoetuse arvestamisel võetakse   Sotsiaalhoolekandeseaduse § 22-2  lõike 5 alusel eluruumi sotsiaalselt põhjendatud normi ning kehtestatud piirmäärade ulatuses arvesse järgmised jooksval kuul tasumisele kuuluvad eluruumi alalised kulud:
1.1.1  tegelik korteriüür või hooldustasu, kuid mitte suurem kui Narva Linnavolikogu poolt kehtestatud korteriüüri summa

1.1.2 kütteks ja soojaveevarustuseks tarbitud soojusenergia või kütuse maksumus

1.1.3 kaugküttega eluruumides kuni 30 krooni / 1 m2  kuus

1.1.4  elumajades (ahi, gaasi ja elektriküttega) kuni 300 krooni kuus kütteperioodil

1.1.5  soojaveevarustus (veesoojendus ja soe vesi) kuni 3 m3    üheliikmelise pere kohta kuus ja kuni 2 m3   iga järgneva pereliikme kohta kuus
1.2 Tarbitud vee ja kanalisatsiooniteenuste maksumus
1.2.1 gaasiboileriteta elamutes – kuni 4 m3   üheliikmelise pere kohta kuus ja kuni 2 m3  iga järgneva pereliikme kohta kuus

1.2.2 gaasiboileritega elamutes – kuni 10 m3      üheliikmelise pere  kohta kuus ja kuni  5 m3  iga järgneva pereliikme kohta kuus

1.3 Tarbitud elektrienergia maksumus
1.3.1 elektripliidita elamutes – kuni 100 kWh üheliikmelise pere kohta kuus ja kuni 10 kWh  iga järgneva pereliikme kohta kuus

1.3.2 elektripliidiga elamutes – kuni 200 kWh üheliikmelise pere kohta kuus ja kuni 10 kWh  iga järgneva pereliikme kohta kuus

1.4  tarbitud majapidamisgaasi maksumus;

1.4.1 gaasiboileriteta elamutes – kuni 10 m3  üheliikmelise pere kohta kuus ja kuni 3 m3    iga järgneva pereliikme kohta kuus

1.4.2 gaasiboileritega elamutes – kuni 50 m3  üheliikmelise pere kohta kuus ja kuni 20 m3    iga järgneva pereliikme kohta kuus

1.4.3 majapidamisgaasi (balloongaasi)  olemasolu korral kompenseeritakse 21 kg gaasi maksumus üks kord kvartalis vastavalt esitatud arvele.
1.4.4 gaasiseadmete teenindamise maksumus  kuni 7,50 krooni.

1.5 maamaksukulud kuni 1,00 krooni 1 m2   kohta  aastas 

1.6 hoonekindlustuse kulud kuni 0,5 krooni 1 m2 kohta kuus

1.7 tegelik maksumus ohtlike olmejäätmete väljaveo eest – ohtlike  olmejäätmete väljaveo tasumine tegeliku kulu alusel
2. Normpinnaks loetakse 18 m2   üldpinda ühe pereliikme kohta ning täiendavalt 15 m2      perekonna kohta. Juhul, kui korteris olevate tubade arv võrdub seal alaliselt elavate elanike arvuga, kuid korteri üldpind on normpinnast suurem, võetakse aluseks korteri üldpind. Üksi elava vanadus-, töövõimetus – või muu pensionäri eluruumi normpinnaks loetakse kahetoalise korteri puhul korteri üldpind ja suurema arvu tubadega korteri puhul mitte rohkem kui 51 m2  . 

3. Toimetulekutoetuse arvestamisel kohaldatakse hindasid, mis kehtivad  toetuse arvestamise ajal.

4. Toimetulekutoetus määratakse taotlejale, kes on sisseregistreeritud eluruumi vastavalt Rahvastikuregistri seaduse (RT 2000, 50, 317) pärast kõikide toetuse arvestamiseks dokumentide esitamist ja kes ise ise maksab eluruumi kasutamisega seotud kulutused, pärast makseid tõendavate dokumentide esitamist.

5. Tunnistada kehtetuks Narva Linnavolikogu 28.10.2004 määrus nr 49/42

6. Määrus jõustub seadusega sätestatud korras.

Mihhail Stalnuhhin

Narva Linnavolikogu esimees

TÕEND

eluruumi alaliste kulude piirimäärade 

kehtestamine toimetulekutoetuse määramisel Narva linnas

eelnõu juurde
Eelmine toimetulekutoetuse taotlemise, määramise ja maksmise kord ning piirmäärade kinnitamine Narva linnas oli võetud vastu Narva linnavolikogu 28.10.2004 määrusega nr 49/42. Selle dokumendi töö praktika käigus ilmnesid mõned märkused:

1. Korda oli sisselülitatud Sotsiaalhoolekande seaduse §-d 22, 22¹ lõige 2, 22², 22³, 30 , mille täitmine on niigi kohustuslik. Alates 2005.aasta jaanuarikuust on Sotsiaalhoolekande seaduse eespoolloetletud paragrahvidesse tehtud muudatused ja täiendused, mis ei ole märgitud Narva Linnavolikogu 28.10.2004 määruses nr 49/42 ja mis raskendab Sotsiaalabiameti konsutatsiooniosakonna tööd.

2. Ühtlasi raskendab see piirimäärade sisestamist SIS programmi. Riigikontrolli ettepanekul tuleb täiendada toetuste määramisel kasutatavat SIS-programmi selliselt, et kehtestatud eluasemekulude piirmääradest suuremat kulu poleks võimalik arvutisse sisestada.

